Вътьо Раковски
Капка

chitanka.info

Недей излиза из града

когато дъжд плющи.

Ще се прелееш със дъжда.

Ще се изгубиш ти.

Във всяка капка след това

ще търся твоите очи

по листи, по цветчета, по трева.

Дали ще проличи,

когато ниско над града

дъждовна мрежа заблести,

сред хилядите капки на дъжда

коя от капките си ти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.